คุณคะ ขอถามหน่อยค่ะ นู๋ฉีดยาคุม1เดือน ปกติไม่เคยหลั่งในเลย มาเมื่อวานหลั่งใน จะท้องไหม ปกติไม่เคยหลั่งใน แต่เมื่อวานหลั่งในต้องกินยาฉุกเฉินไหม
สวัสดีค่ะ หากฉีดยาคุมกำเนิดชนิดที่ฉีดทุก 1 เดือน และยังไม่ถึงกำหนดนัดฉีดครั้งต่อไป ยาฉีดก็จะช่วยป้องกันการตั้งครรภ์ได้อยู่ โดยจะช่วยป้องกันการตั้งครรภ์ได้มากกว่า 99% ดังนั้น จึงไม่จำเป็นต้องทานยาคุมฉุกเฉินไป แม้จะหลั่งในก็ตาม เพราะประสิทธิภาพของยาคุมฉุกเฉินนั้นมีน้อยกว่า และไม่ได้ไปช่วยเพิ่มประสิทธิภาพของยาฉีดแต่อย่างใด ในทางตรงข้าม อาจทำให้เราได้รับผลข้างเคียงจากยาไปโดยไม่จำเป็นค่ะ